Diari Oficial de la Generalitat Valenciana


Sumari del DOGV 7166, del 04-12-2013 (2013/11211)

RESOLUCIÓ de 25 novembre de 2013, de la consellera de Benestar Social, de la convocatòria realitzada mitjançant l'Orde 10/2013, de 27 de maig, de subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament que s'ha d'executar a països i poblacions estructuralment empobrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7166

Data del DOGV
:   04-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11297


Data del document
:   25-11-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 novembre de 2013, de la consellera de Benestar Social, de la convocatòria realitzada mitjançant l'Orde 10/2013, de 27 de maig, de subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament que s'ha d'executar a països i poblacions estructuralment empobrits. [2013/11846]  
Antecedents de fet  
1. En data 16 de juny de 2013 va ser publicada en el Diari Oficial de la Comunitat Valenciana (DOCV 7042) l'Orde 10/2013, de 27 de maig, de la Conselleria de Benestar Social, per la qual es convoquen, per a l'any 2013, subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament que s'ha d'executar a països i poblacions estructuralment empobrits.  
2. A esta convocatòria s'han presentat un total de 71 projectes, dels quals 63 han sigut denegats per diversos motius.   
3. La Comissió Tècnica del Programa de Cooperació, segons el que establix la base tretze de l'orde esmentada de convocatòria, ha formulat, en la reunió de 18 de novembre de 2013, la corresponent proposta motivada de resolució de la convocatòria de subvencions.  
  
  
Fonaments de dret  
I. Quant a la competència per a resoldre este procediment, es tenen en compte les atribucions previstes en l'article 47.3 del Text Refós de la Llei d'Hisenda Pública de la Generalitat, com també el que preveu el Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 6929, 24.11.2012).  
II. Així mateix, en la tramitació d'este procediment s'ha tingut present el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament, i el que establix l'esmentada Orde 10/2013, de 27 de maig, de la Conselleria de Benestar Social, de convocatòria de subvencions, així com el que preveu la Llei 38/2003, de 17 de novembre, General de Subvencions, i la resta de normes d'aplicació general i pertinent.  
  
En virtut d'això, i de la proposta de la Comissió Tècnica, que ha sigut adoptada en la sessió de 18 de novembre de 2013, resolc:  
  
Primer  
Concedir a les entitats i els projectes esmentats en l'annex I d'esta resolució les subvencions sol·licitades per l'import que hi figura especificat, dins del crèdit disponible, que puja a un total de 900.000 euros, del capítol VII, línia de subvenció amb codi comptable T2324.  
  
  
Segon  
Denegar les subvencions sol·licitades a les entitats i projectes esmentats en l'annex II d'esta resolució.  
  
Tercer  
Excloure a les entitats i projectes esmentats en l'annex III d'esta resolució les subvencions sol·licitades, pel motiu que s'hi expressa.  
  
  
Quart  
Requerir les entitats, els projectes de les quals han sigut subvencionats en una quantitat inferior a la subvenció sol·licitada, perquè en el termini de 10 dies hàbils següents a la publicació d'esta resolució reformulen el projecte en els termes de la base quinze de l'Orde 10/2013, de 27 de maig, de la Conselleria de Benestar Social, per la qual es convoquen, per a l'any 2013, subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament que s'ha d'executar en països i poblacions estructuralment empobrits.  
  
Contra esta resolució, que posa fi a la via administrativa, es pot interposar, potestativament, un recurs de reposició davant d'este mateix òrgan, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'efectue qualsevol altra via que es considere oportuna.  
  
  
València, 25 de novembre de 2013.- La consellera de Benestar Social: Asunción Sánchez Zaplana.